Blaze7451/Wiki-th-20250601 huggingface dataset:
ปลาไทเมน

ปลาไทเมน หรือ ปลาไซบีเรียนไทเมน หรือ ปลาไซบีเรียนแซลมอน (Taimen, Siberian taimen, Siberian salmon; Hucho taimen)  ปลาน้ำจืดชนิดหนึ่ง  อยู่ในวงศ์ปลาแซลมอน (Salmonidae) พบในแม่น้ำวอลกาและแม่น้ำแปโชราในรัสเซีย นอกจากนี้แล้วยังพบในลุ่มแม่น้ำอามูร์, ระหว่างทะเลสาบแคสเปียนกับมหาสมุทรอาร์กติกในอนุทวีปยูเรเชีย และบางส่วนของมองโกเลีย
มีสีลำตัวแตกต่างหลากหลายออกไปตามแต่ละภูมิประเทศ แต่โดยทั่วไปลำตัวจะเป็นสีน้ำตาลอมเขียวมะกอก หัวมีสีคล้ำกว่า  ครีบและหางสีแดงเข้ม ส่วนท้องสีขาว ตามลำตัวมีรอยจุดสีคล้ำสำหรับพรางตัวซุ่มซ่อนตามธรรมชาติ ปากกว้าง ภายในปากมีฟันที่แหลมคมเหมือนเข็มที่งองุ้มเข้ามาด้านใน และแม้แต่ลิ้นก็มีส่วนประกอบที่แหลมคมคล้ายฟัน   ขนาดเมื่อโตเต็มที่ยาวได้ถึง 210 เซนติเมตร และมีน้ำหนักถึง 105 กิโลกรัม เป็นสถิติที่พบในรัสเซีย  เมื่อปี ค.ศ. 1988 ซึ่งจัดได้ว่าปลาไทเมนเป็นปลาแซลมอนชนิดที่มีขนาดใหญ่ที่สุดในโลก แต่ปลาไทเมนไม่ใช่ปลาสองน้ำเหมือนกับปลาแซลมอนชนิดอื่น ๆ เพราะวางไข่และเติบโตหากินอยู่เฉพาะในแหล่งน้ำจืดอย่างเดียวเท่านั้น
ปลาไทเมนจัดเป็นปลาอีกชนิดหนึ่งที่เป็นที่นิยมของนักตกปลาอีกด้วย ด้วยความที่เป็นปลาขนาดใหญ่และอาศัยอยู่ในแหล่งน้ำเชี่ยวและเย็น จึงนิยมตกกันแบบฟลายฟิชชิ่ง ซึ่งต้องตกกันก่อนถึงฤดูหนาวที่น้ำจะกลายเป็นน้ำแข็ง ปลาไทเมนเป็นปลาที่ดุร้ายก้าวร้าว เคยกัดทำร้ายคนตกจนเลือดอาบได้รับบาดเจ็บที่ต้นแขนมาแล้ว 
มักอาศัยอยู่ในกระแสน้ำเชี่ยว โดยหลบซ่อนตัวอยู่หลังก้อนหินเพื่อรอเหยื่อให้ผ่านมาและจับกินเป็นอาหาร ซึ่งปลาไทเมนสามารถจับปลาแซลมอนหรือปลาเทราต์ซึ่งเป็นปลาจำพวกเดียวกันกินได้ นอกจากนี้แล้วยังสามารถกินงูพิษได้อีกด้วย
ชาวมองโกลจะนับถือปลาไทเมนว่าเป็นนักล่าในสายน้ำ เพราะปลาไทเมนเป็นปลานักล่าขนาดใหญ่เพียงชนิดเดียวของมองโกเลีย จนได้รับฉายาว่า "หมาป่าแม่น้ำ" (มองโกล: голын чоно) สำหรับสมาคมเนชั่นแนล จีโอกราฟิก เรียกปลาไทเมนว่า "มองโกเลียนเทอร์เรอร์เทราต์" (อังกฤษ: Mongolian Terror Trout) 
แต่สำหรับชาวจีนแล้ว จะเรียกปลาชนิดนี้เล่น ๆ ว่า "ปลาปีศาจ" หรือ "ปลาแดงยักษ์" (จีน: 大红鱼; พินอิน: Dàhóng yú) โดยเชื่อว่า โตเต็มที่ได้ถึง 10-15 เมตร และหนักถึง 4 ตัน ซึ่งในความเชื่อนี้กลายเป็นนิทานพื้นบ้านของจีนและมองโกเลียเกี่ยวกับเรื่องราวของปลาไทเมน โดยเล่าว่าอาศัยอยู่ในแม่น้ำที่เป็นน้ำแข็ง และอาศัยอยู่ในทะเลสาบคานาส ในเขตปกครองตนเองซินเจียงอุยกูร์ ซึ่งเป็นที่ ๆ เชื่อว่ามีสัตว์ประหลาดอาศัยอยู่เช่นเดียวกับทะเลสาบเนสส์ของสกอตแลนด์ โดยปลาไทเมนตัวนี้มีน้ำหนักถึง 3,000 ปอนด์ และมีสีแดงก่ำ
ปลาไทเมน มีอายุยืนได้มากถึง 50 ปี แต่ในช่วง 50 ปีที่ผ่านมานี้ มีจำนวนประชากรปลาไทเมนที่ลดลงไปถึงร้อยละ 95 จากการเปลี่ยนแปลงทางสภาพถิ่นที่อยู่อาศัย ซึ่งมีสาเหตุหลักจากมลพิษ

**ดูเพิ่ม**
 ทะเลสาบคานาส


**อ้างอิง**
  fishmongolia.com-  รูปและข้อมูลปลาไทเมน

**แหล่งข้อมูลอื่น**
  รวมคลิปวิดีโอการตกปลาไทเมนจากyoutube
หมวดหมู่:ปลาน้ำจืด
หมวดหมู่:ปลาที่พบในประเทศจีน
หมวดหมู่:ปลาเศรษฐกิจ
หมวดหมู่:ปลาตู้
หมวดหมู่:ปลาฮูโช
หมวดหมู่:ปลาแซลมอน

หมวดหมู่:ปลาเศรษฐกิจ
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาน้ำจืด
หมวดหมู่:ปลาที่พบในประเทศจีน
หมวดหมู่:ปลาแบ่งตามชื่อสามัญ
การเจาะหลอดเลือดดำ

บุคลากรทางการแพทย์กำลังเจาะเลือดโดยใช้ระบบเก็บเลือดแบบสุญญากาศ ในรูปนี้เป็นอุปกรณ์เก็บเลือดแบบสุญญากาศชนิดใช้ซ้ำซึ่งปัจจุบันไม่มีที่ใช้แล้ว
การเจาะหลอดเลือดดำ (venepuncture, venopuncture, venipuncture) เป็นหัตถการทางการแพทย์อย่างหนึ่งซึ่งทำเพื่อทำให้มีทางเชื่อมเข้าสู่หลอดเลือด โดยมีจุดประสงค์เพื่อให้การรักษาเข้าหลอดเลือด (intravenous therapy) หรือเก็บตัวอย่างเลือดดำ ผู้ทำหัตถการจะเป็นนักเทคนิคการแพทย์ บุคลากรทางการแพทย์ นักเทคนิคการแพทย์ฉุกเฉิน (emergency medical technician) หน่วยกู้ชีพ (paramedic) นักเจาะเลือด (phlebotomist) และบุคลากรทางการพยาบาลอื่นๆ
ส่วนใหญ่จะเจาะเลือดที่หลอดเลือดดำ median cubital ที่ข้อพับแขน หลอดเลือดดำเส้นนี้อยู่ในตำแหน่งใกล้ผิวหนัง และไม่มีเส้นประสาทขนาดใหญ่อยู่คู่กัน

**ดูเพิ่ม**
 การบริจาคโลหิต- การเจาะเลือดจากปลายนิ้ว- การเจาะเลือดจากส้นเท้าทารก
หมวดหมู่:การตรวจเลือด
หมวดหมู่:โลหิตวิทยา
หมวดหมู่:หัตถการทางการแพทย์
ภาวะสารไขมันสูงในเลือด

ภาวะสารไขมันสูงในเลือด (hyperlipidemia, hyperlipidaemia) หรือภาวะไลโพโปรตีนสูงในเลือด (hyperlipoproteinemia) คือ การมีระดับลิพิดและ/หรือไลโพโปรตีนตั้งแต่หนึ่งตัวขึ้นไปสูงในเลือดผิดปกติ เป็นภาวะสารไขมันในเลือดผิดปกติ (dyslipidemia) ที่พบบ่อยที่สุด 
ลิพิด (โมเลกุลละลายในไขมัน) ถูกขนส่งในแคปซูลโปรตีน ขนาดของแปคซูลนั้นหรือไลโพโปรตีนจะตัดสินความหนาแน่นของแคปซูล ความหนาแน่นของไลโพโปรตีนและประเภทของอะโพไลโพโปรตีนที่บรรจุในแคปซูลตัดสินจุดหมายของอนุภาคและอิทธิพลของมันในเมแทบอลิซึม
ภาวะสารไขมันสูงในเลือดแบ่งเป็นชนิดปฐมภูมิและทุติยภูมิ ภาวะสารไขมันสูงในเลือดชนิดปฐมภูมิปกติเกิดจากสาเหตุทางกรรมพันธุ์ (เช่น การกลายพันธุ์ในโปรตีนตัวรับ) ส่วนภาวะสารไขมันสูงในเลือดชนิดทุติยภูมิเกิดจากสาเหตุพื้นเดิม เช่น เบาหวาน ความผิดปกติของลิพิดและลิโปโปรตีนพบบ่อยในประชากรทั่วไป และถือเป็นปัจจัยเสี่ยงที่ดัดแปรได้ของโรคหัวใจหลอดเลือดเนื่องจากอิทธิพลของลิพิดและลิโปโปรตีนต่อโรคท่อเลือดแดงและหลอดเลือดแดงแข็ง นอกเหนือจากนี้ ภาวะสารไขมันสูงในเลือดบางแบบยังอาจชักนำให้เกิดตับอ่อนอักเสบเฉียบพลัน
หมวดหมู่:ความผิดปกติทางลิพิด
เจ้าพ่อ

เจ้าพ่อ เป็นคำที่ใช้ในประเทศไทยเพื่ออธิบายถึงกลุ่มอาชญากรรมของไทย

**ความหมายของคำ**
คำว่าเจ้าพ่อมีความหมายเดียวกับ Godfather ในภาษาอังกฤษ เจ้าพ่อส่วนใหญ่อยู่ในต่างจังหวัดมีผลประโยชน์ทางธุรกิจทั้งที่ถูกกฎหมายและกิจกรรมที่ผิดกฎหมาย ยิ่งไปกว่านั้นพวกเขามีกลุ่มผู้ร่วมงานและผู้ติดตาม เคลื่อนไหวอย่างใกล้ชิดกับข้าราชการผู้มีอำนาจ ตำรวจและทหาร ในตำแหน่งผู้บริหารท้องถิ่น และมีบทบาทสำคัญในการเลือกตั้งรัฐสภาเจ้าพ่อส่วนใหญ่เป็นเชื้อสายจีน

**กิจกรรม**
จากข้อมูลของทางการไทยพบว่ามีกลุ่มเจ้าพ่อใน 39 จังหวัดจาก 77 จังหวัดของไทย จากจังหวัดเหล่านี้พวกเขาทำงานเหมือนมาเฟียในท้องถิ่นเนื่องจากพวกเขาทำงานในธุรกิจที่ผิดกฎหมายและถูกกฎหมาย พวกเขามีส่วนร่วมในอาชญากรรมที่หลากหลายเช่น การค้าประเวณี การค้ายาเสพติด การพนันที่ผิดกฎหมายและอื่น ๆ พวกเขาเป็นที่รู้จักในการร่วมมือกับ ว้าแดง (ผู้ที่เกี่ยวข้องกับ กองทัพรวมรัฐว้า) สำหรับการค้ามนุษย์และการขายยาเสพติด

**ดูเพิ่ม**
 เจ้าฟ้า

**อ้างอิง**
หมวดหมู่:อาชญากรรมในประเทศไทย
ด็อกเตอร์ ฟู

ด็อกเตอร์ ฟู (Dr.Fuu) วงดนตรีอินดี้ร็อก เข้าวงการเพลงครั้งแรกที่ อาร์เอส เมื่อต้นปี พ.ศ. 2550 โดยเพลงแรกคือ ไม่ใช่เทวดา ออกอากาศครั้งแรกทางคลื่น FM 97.5 MHz ขณะคลื่นอื่น ๆ ยังไม่มี และประชาสัมพันธ์เพลง เมื่อไหร่จะรัก ในปิดเทอมครึ่งหลังปี พ.ศ. 2550 และออกอัลบั้นแรกชื่อชุด ไม่ใช่เทวดา เมื่อปี พ.ศ. 2551

**ประวัติ**
ด็อกเตอร์ ฟู เกิดจากการรวมตัวของกลุ่มเพื่อนสมัยเรียนชั้นมัธยมศึกษาปีที่ 5 จากจังหวัดระยอง โดยเริ่มแรกมีสมาชิก 4 คนประกอบด้วย อนิรุทธ์ ประกอบพรรค (ต้น) - กีตาร์, เจษฎา รักษาการ (เจมส์) - กีตาร์, กิตติ อดทน (ติ) - เบส และ พัสกร สุทธิวารี (พัส) - กลอง ตอนแรกทางวงยังไม่มีนักร้องนำประจำ จนกระทั่งได้รู้จักวงดนตรีอีกวงที่เป็นรุ่นน้องของ พัส ซึ่งหนึ่งในนั้นมี สวราชย์ ผิวสลับ (โบ๊ท) รวมอยู่ด้วย จากนั้น วงของ โบ๊ท ก็แยกย้ายกันไปเรียนต่อที่กรุงเทพฯ   โบ๊ทได้เข้าร่วมวง ด็อกเตอร์ ฟู ในฐานะนักร้องนำ
ด็อกเตอร์ ฟู หลังจากได้รับรางวัลจากการประกวดวงดนตรี Overdrive (ภาคตะวันออก) ในปี พ.ศ. 2548 ด็อกเตอร์ ฟู ก็หันมาทำเพลงของตัวเองอย่างจริงจัง พวกเขาส่งเดโมเพลง ไม่ใช่เทวดา ความยาวแค่ 15 วินาที เสนอให้กับค่ายเพลง ซอง ฟาร์ม เรคคอร์ด ซึ่งไปโดนใจ ชัยวัฒน์ บุญรอด (ไก่) โปรดิวเซอร์และผู้ดูแลค่ายนี้ เลยชวนมาทำอัลบั้มด้วยกัน

**สมาชิกของวง**

**สมาชิกปัจจุบัน**
สวราชย์ ผิวสลับ (โบ๊ท) ร้องนำ,หัวหน้าวง
*ธนวัฒน์ วรวัฒน์ชยะกุล (เบนซ์) กีตาร์ SOLO
*ธิติ จิตรักญาติ (ซอ) กลอง
*ณัฐวุฒิ เล้าเจริญ (หมู) เบส

**อดีตสมาชิก**
อนิรุทธ์ ประกอบพรรค (ต้น) - กีตาร์ RHYTHM
*เจษฎา รักษาการ (เจมส์) - กีตาร์ SOLO
*กิตติ อดทน (ติ) - เบส
*พัสกร สุทธิวารี (พัส) - กลอง
*สรรทัสร์ สีเต่า (โจแอน) - กีต้าร์ RHYTHM
*มนตรี แตงคง (ตรี) - คีย์บอร์ด

**ผลงานอัลบั้ม**

**อ้างอิง**
  รายชื่อเพลง และเนื้อเพลงทั้งหมด ของวง Dr.Fuu date=2015-09-20 -  Dr.Fuu (ด็อกเตอร์ฟู)date=2010-05-23 -  Dr.Fuu ร็อคไทยๆบ้านๆ-  อัลบัม ไม่ใช่เทวดา - ด็อกเตอร์ ฟู
หมวดหมู่:กลุ่มดนตรีอินดี้ร็อกสัญชาติไทย
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 2000
พลัม

พลัม  หรือ ไหน  เป็นไม้ผลที่มีผลแบบผลเมล็ดเดียวแข็ง อยู่ในสกุล Prunus สกุลย่อย Prunus ซึ่งเป็นสกุลย่อยที่ต่างจากสกุลย่อยอื่นๆ (ลูกท้อ, เชอร์รี่, อื่น ๆ) ตรงหน่อมีตายอดและตาข้างเดี่ยว (ไม่เป็นกลุ่ม) ดอกออกเป็นกลุ่ม 1-5 ดอกบนก้านสั้น ๆ ผลมีร่องยาวด้านข้าง และเมล็ดเรียบ เมื่อผลโตเต็มที่มีมีนวลสีขาวปกคลุม สามารถถูกออกได้ง่าย สารเคลือบนั้นรู้จักกันดีในชื่อ "wax bloom" เมื่อสุกเปลือกสีม่วงอมดำ เนื้อสีเหลือง รสหวานหรือหวานอมเปรี้ยว 

**สปีชีส์**
สกุลย่อย Prunus แบ่งเป็นสามหมู่ด้วยกัน:- หมู่ Prunus (พลัมโลกเก่า) ใบที่ตาม้วนเข้า ดอกกลุ่ม 1-3 ดอก ผลเรียบ มีไขปกคลุม
** P. cerasifera (cherry plum)
** P. cocomilia (พลัมอิตาลี)
** P. consociiflora"
** P. domestica (สปีชีส์ส่วนใหญ่ของ "พลัม" และ "พรุน")
** P. insititia (damsons)
** P. simonii
** P. spinosa (แบล็กทอร์น หรือ สโล)- หมู่ Prunocerasus (พลัมโลกใหม่) ใบที่ตาพับเข้า ดอกกลุ่ม 3-5 ดอก ผลเรียบ มีไขปกคลุม
** P. alleghaniensis (Allegheny plum)
** P. americana (พลัมอเมริกัน)
** P. angustifolia (พลัมชิกะซอ)
** P. hortulana
** P. maritima (beach plum)
** P. mexicana (พลัมเม็กซิกัน)
** P. nigra (พลัมแคนาดา, ไหนดำ)
** P. orthosepala
** P. subcordata (Klamath, Oregon, หรือ Sierra plum) - หมู่ Armeniaca ใบที่ตาม้วนเข้า ดอกมีก้านสั้น ผลนิ่ม ลื่น ถูกยกเป็นสกุลย่อยโดยผู้แต่งบางคน
** P. armeniaca (แอปริคอต)
** P. brigantina
** P. mume (บ๊วย)
** P. sibirica

**อ้างอิง**

**แหล่งข้อมูลอื่น**
  Prunus americanum images date=2017-09-08  hosted by the Department of Biological Sciences of Vanderbilt University
หมวดหมู่:สกุลพรุน
หมวดหมู่:ผลไม้
ปลาขี้ตังเบ็ดฟ้า

ปลาขี้ตังเบ็ดฟ้า หรือชื่อที่นิยมเรียกกันในวงการปลาสวยงามว่า ปลาบลูแทง (blue tang, regal tang, palette surgeonfish, royal blue tang, hippo tang, flagtail surgeonfish, blue surgeonfish, Pacific regal blue tang) เป็นปลาทะเลที่อาศัยตามแนวปะการังที่มีสีสันสดใส จึงนิยมเลี้ยงเป็นปลาสวยงาม จัดอยู่ในวงศ์ปลาขี้ตังเบ็ด (Acanthuridae) จัดเป็นปลาเพียงชนิดเดียวในสกุล Paracanthurus 
ปลาขี้ตังเบ็ดฟ้ามีลำตัวสีน้ำเงินเข้ม หางสีเหลือง มีลายสีดำคล้ายจานสี ปลาที่มีลำตัวส่วนล่างเป็นสีเหลืองพบในตะวันตกจนถึงกลางมหาสมุทรอินเดีย มีลำตัวยาว 31 เซนติเมตร มีการกระจายพันธุ์กว้าง พบได้ตลอดภูมิภาคอินโด-แปซิฟิก อย่างตามแนวปะการังในแอฟริกาตะวันออก, ประเทศญี่ปุ่น, ประเทศซามัว, นิวแคลิโดเนีย และเกรตแบร์ริเออร์รีฟ
ปลาขี้ตังเบ็ดฟ้ายังไม่ได้รับการประเมินสถานะการอนุรักษ์โดยสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN)
ในตู้เลี้ยง ปลาขี้ตังเบ็ดฟ้าได้รับความนิยมไม่ใช่เฉพาะแค่ความสวยงาม แต่ยังสามารถกำจัดตะไคร่น้ำประเภทต่าง ๆ ที่ขึ้นในตู้ (ซึ่งทำให้แลดูสกปรกและอาจส่งผลต่อการเจริญเติบโตของปะการัง) ได้เป็นอย่างดีอีกด้วย เนื่องจากเป็นปลาที่กินพืชเป็นอาหารหลัก และในธรรมชาติ ถือเป็นปลาที่มีความสำคัญต่อระบบนิเวศ
ในวัฒนธรรมร่วมสมัย ในภาพยนตร์การ์ตูนเรื่อง นีโม...ปลาเล็ก หัวใจโต๊...โต ในปี พ.ศ. 2546 (รวมถึงภาคต่อ คือ ผจญภัยดอรี่ขี้ลืม ในปี พ.ศ. 2559) ปลาขี้ตังเบ็ดฟ้าเป็นตัวละครตัวหนึ่งชื่อ ดอรี่ (เสียงพากย์โดย เอลเลน ดีเจนเนอเรส) เป็นปลาเพศเมียที่ออกตามหานีโม่ ลูกปลาการ์ตูนส้มขาว ลูกชายของมาร์ลิน ปลาการ์ตูนส้มขาวที่เป็นตัวละครเอกของเรื่องด้วย

**อ้างอิง**

**แหล่งข้อมูลอื่น**
 Regal Tang care information on The Aquarium Wiki
หมวดหมู่:ปลาน้ำเค็ม
หมวดหมู่:ปลาตู้
หมวดหมู่:ปลาที่พบในประเทศไทย
หมวดหมู่:วงศ์ปลาขี้ตังเบ็ด
หมวดหมู่:ปลาที่พบในประเทศออสเตรเลีย
หมวดหมู่:ปลาแอฟริกา
หมวดหมู่:ปลาชนิดเดียว
โครีย์ เฮม

โครีย์ เอียน เฮม (Corey Ian Haim) (23 ธันวาคม ค.ศ. 1971 - 10 มีนาคม ค.ศ. 2010) เป็นนักแสดงชาวแคนาดา มีชื่อเสียงในวงการฮอลลีวูดในคริสต์ทศวรรษ 1980 ในฐานะทีนไอดอล และมีผลงานร่วมแสดงในภาพยนตร์หลายเรื่องอย่างเช่น  Lucas, Murphy's Romance, The Lost Boys, License to Drive และ Dream a Little Dream เขาร่วมแสดงหลายครั้งกับโครีย์ เฟลด์แมน ซึ่งทั้งคู่ต่อมาได้ร่วมรายการเรียลลิตี้โชว์ที่ชื่อ The Two Coreys
เฮมมีปัญหากับอาการติดยา ตลอดอาชีพของเขา และยากที่จะเยียวยาความมีชื่อเสียงของเขาทำให้เขาได้เงินและชื่อเสียง แต่ก็ทำให้เขามีปัญหาเรื่องเงินทองเช่นกัน

**อ้างอิง**
หมวดหมู่:นักแสดงแคนาดา
หมวดหมู่:นักแสดงเด็กชาวแคนาดา
หมวดหมู่:บุคคลจากโทรอนโต
หมวดหมู่:เสียชีวิตจากโรคปอดบวม
หมวดหมู่:ชาวยิวอิสราเอล
ท่าอากาศยานนาฮะ

ท่าอากาศยานนาฮะ (Naha Kūkō) เป็นท่าอากาศยานระดับสองในญี่ปุ่น ตั้งอยู่ 4 กิโลเมตรทางตะวันตกของเมืองนาฮะ จังหวัดโอกินาวะ ประเทศญี่ปุ่น
ในเดือนตุลาคม พ.ศ. 2555 เอเอ็นเอโฮลดิงส์ได้เปิดใช้อาคารผู้โดยสารต้นทุนต่ำที่ท่าอากาศยานนาฮะ สำหรับสายการบินต้นทุนต่ำในเครือของตน ได้แก่สายการบินพีช และวานิลลาแอร์ โดยเป็นการดัดแปลงอาคารโกดัง (คาร์โก) ของสนามบิน ภายหลังวานิลลาแอร์ได้รวมกิจการเข้ากับพีชในปี พ.ศ. 2562

**สายการบินและจุดหมายปลายทาง**

**อ้างอิง**

**ดูเพิ่ม**
 รายชื่อท่าอากาศยานในประเทศญี่ปุ่น
น
หมวดหมู่:สิ่งก่อสร้างในจังหวัดโอกินาวะ
หมวดหมู่:ท่าอากาศยานที่ก่อตั้งในปี พ.ศ. 2476
หมวดหมู่:นาฮะ
แม่แบบ:ผลการเลือกตั้งสมาชิกสภาแคว้นฝรั่งเศส ค.ศ. 2010

การเลือกตั้งสมาชิกสภาแคว้นฝรั่งเศส 14 และ 21 มีนาคม ค.ศ. 2010
กลุ่มการเมือง 
พรรค 
รอบแรก 
รอบสอง
คะแนนเสียง 
เปอร์เซนต์ 
คะแนนเสียง 
เปอร์เซนต์
  
PS และพันธมิตร 
PS, PRG, MRC, DVG 
5,673,918 
	29.14% 

  
เสียงข้างมากประธานาธิบดี 
UMP และพันธมิตร 
5,066,826 
26.02% 

  
เออรอปเอโกโลชี 
Les Verts, F&S 
2,372,340 
12.18% 

}
การบริบาลบรรเทา

การรักษาบรรเทา, การบริบาลประทัง (palliative treatment, palliative care) หรือนิยมเรียกว่าการรักษาแบบประคับประคอง คือการให้การดูแลรักษาแบบใด ๆ ทางการแพทย์ ที่เน้นไปที่การลดความรุนแรงของอาการของโรค มากกว่าจะหยุด ชะลอ หรือย้อนกระบวนการของโรค หรือรักษาให้หายจากโรค เป้าหมายของการรักษาแบบนี้คือเพื่อลดความทุกข์ทรมานและเพิ่มคุณภาพชีวิตให้แก่ผู้ป่วยที่มีโรครุนแรงหรือซับซ้อนมาก การรักษาบรรเทานี้ไม่จำเป็นต้องขึ้นอยู่กับพยากรณ์โรคของผู้ป่วยว่าดีหรือแย่เพียงใด และสามารถให้พร้อมกันกับการรักษาเพื่อให้หายและการรักษาอื่น ๆ ทั้งหลายได้
ในประเทศสหรัฐอเมริกามีการแบ่งแยกชัดเจนระหว่างการรักษาบรรเทากับการรักษาระยะสุดท้าย (hospice care) ซึ่งเป็นการให้การรักษาบรรเทากับผู้ป่วยระยะสุดท้าย การรักษาทั้งสองแบบในสหรัฐอเมริกามีหลักการบางอย่างร่วมกันแต่มีแหล่งเงินสนับสนุนคนละแหล่งกัน
บ

**อ้างอิง**
เวชศาสตร์บรรเทา
หมวดหมู่:การพยาบาลเฉพาะทาง
หมวดหมู่:วิทยามะเร็ง
หมวดหมู่:การรักษาระยะสุดท้าย
แดน กอสลิง

แดน กอสลิง (Dan Gosling) เป็นนักฟุตบอลชาวอังกฤษ เกิดวันที่ 2 กุมภาพันธ์ ค.ศ. 1990 เขาเริ่มต้นอาชีพกับพลีมัธ อาร์ไกร์ส ก่อนที่จะย้ายมาเอฟเวอร์ตันซึ่งเป็นที่ที่สร้างชื่อเสียงให้กับเขา แม้จะไม่ได้ตำแหน่งตัวจริงแต่เขาก็ทำประตูสำคัญได้ เช่น ยิงประตูชัยให้เอฟเวอร์ตันชนะลิเวอร์พูล 1-0 ในฟุตบอลเอฟเอคัพ รวมถึงยิง 1 ประตูในเกมที่ชนะแมนเชสเตอร์ยูไนเต็ด 3-1 ในฤดูกาล 2009/2010 ก่อนที่จะย้ายไปนิวคาสเซิล ยูไนเต็ดแบบไม่มีค่าตัว ทั้งที่ได้ตกลงปากเปล่าว่าจะต่อสัญญาแล้ว

**อ้างอิง**
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นในพรีเมียร์ลีก
หมวดหมู่:บุคคลจากเทศมณฑลเดวอน
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลวอตฟอร์ด
การดูแลประคับประคอง

การรักษาประคับประคอง (supportive treatment) เป็นการรักษาโรคอย่างหนึ่ง มีเป้าหมายเพื่อลดความผิดปกติ (พยาธิสรีรวิทยา) ที่เกิดจากโรค ทำให้ผู้ป่วยมีการทำงานของร่างกายเข้าใกล้ภาวะปกติ (สรีรวิทยา) มากที่สุด แตกต่างกับการรักษาจำเพาะ (specific treatment) ที่มีเป้าหมายเพื่อแก้ไขต้นเหตุของโรค
ตัวอย่างเช่น ผู้ป่วยติดเชื้อแบคทีเรียชนิดที่ทำให้เกิดโรคคออักเสบ ทำให้เกิดโรคคออักเสบ มีอาการไข้ เจ็บคอ การรักษาประคับประคองคือการใช้ยาลดไข้ การดื่มน้ำมากๆ และการพักผ่อน ส่วนการรักษาจำเพาะคือการใช้ยาปฏิชีวนะ เป็นต้น

**อ้างอิง**
หมวดหมู่:การรักษาทางการแพทย์
ฮู่ต้ง

ฮู่ต้ง (互动在线, p=Hùdòng Zàixiàn, Hudong) เป็นเครือข่ายสังคมแสวงหาผลกำไรในจีน รวมทั้งเว็บไซต์สารานุกรม/ข่าวภาษาจีนที่ใหญ่ที่สุดของโลก แต่ไม่อนุญาตให้นำไปใช้ใหม่โดยเสรี เป็นเว็บไซต์วิกิขนาดใหญ่ที่สุดของจีน โดยมีการโฆษณาที่ได้รับค่าตอบแทน มีบทความมากกว่า 5 ล้านบทความและอาสาสมัครมากกว่า 2.5 ล้านคน จนถึงเดือนกุมภาพันธ์ พ.ศ. 2554 อย่างไรก็ดี ฮู่ต้งเป็นสารานุกรมข่าว/บัญญัติศัพท์ และดังนั้น จึงไม่จำกัดบทความเฉพาะเนื้อหาระยะยาว มีแหล่งอ้างอิงและเนื้อหาที่มีมุมมองไม่ลำเอียง ผู้เขียนตกลงเผยแพร่งานเขียนของตนภายใต้สัญญาอนุญาตปราศจากค่าสิทธิตลอดกาล (perpetual royalty-free) ในการเผยแพร่ผลงาน แต่ไม่อนุญาตให้นำเนื้อหาไปใช้ใหม่โดยเสรีในเว็บไซต์อื่น

**ประวัติ**
ฮู่ต้งพัฒนาแพลตฟอร์มซอฟต์แวร์วิกิของตนเอง เรียกว่า เอชดีวิกิ เป็นคู่แข่งของมีเดียวิกิ ระบบนี้มีคุณลักษณะปฏิสัมพันธ์คล้ายเครือข่ายสังคมบางประการ เช่น โปรไฟล์ผู้ใช้ เพื่อนและกลุ่ม เวอร์ชันแรกออกในเดือนพฤศจิกายน พ.ศ. 2549 และจนถึงเดือนพฤศจิกายน พ.ศ. 2550 ได้ออกเวอร์ชัน 3 โดยเพิ่มฟังก์ชัน คุณลักษณะและมีความเสถียรมากขึ้น
ซอฟต์แวร์เอชดีวิกิสามารถใช้เพื่อประโยชน์อื่นนอกจากเชิงพาณิชย์ได้อย่างเสรี ได้มีการดาวน์โหลดแล้ว 200,000 ครั้ง และปัจจุบันสนับสนุนเว็บไซต์อีกมากกว่า 1,000 เว็บในจีน (จนถึงเดือนธันวาคม พ.ศ. 2550) ผู้ใช้ส่วนใหญ่เป็นนักวิจัยเทคโนโลยี กลุ่มซอฟต์แวร์โอเพนซอร์ส รัฐบาล มหาวิทยาลัยและนักศึกษา
ใน พ.ศ. 2554 มีการประกาศว่า เดรเปอร์ ฟิสเชอร์ เจอร์เวตสันได้ลงทุน 15 ล้านดอลล่าร์สหรัฐในฮู่ต้ง

**คุณลักษณะ**
ฮู่ต้งเป็นวิกิและให้ผู้ใช้แก้ไขและเขียนเนื้อหาได้ ผู้ใช้ขาประจำอาจสะสมเครดิตเพื่อแลกของขวัญได้ ฮู่ต้งยังมีคุณลักษณะอย่างเว็บเครือข่ายสังคม รวมทั้งฟอรัมแชตและกลุ่มแฟน ฮู่ต้งเป็นธุรกิจแสวงหาผลกำไรซึ่งได้รับการสนับสนุนบางส่วนจากการโฆษณาและบริการสนับสนุนที่จ่ายค่าตอบแทน ผู้เขียนได้รับสัญญาอนุญาตปราศจากค่าสิทธิตลอดกาลในการเผยแพร่และนำเนื้อหาไปใช้ใหม่ ฮู่ต้งไม่เผยแพร่เนื้อหาภายใต้สัญญาอนุญาตเสรีและไม่อนุญาตให้นำเนื้อหาไปใช้ใหม่ในเว็บไซต์อื่น

**อ้างอิง**

**แหล่งข้อมูลอื่น**
 Homepage 
หมวดหมู่:ชุมชนวิกิ
หมวดหมู่:สารานุกรมออนไลน์
ทิม ฮาวเวิร์ด

ทิโมธี แมทธิว "ทิม" ฮาวเวิร์ด (Timothy Matthew "Tim" Howard) เกิดเมื่อวันที่ 6 มีนาคม ค.ศ. 1979 เป็นนักฟุตบอลชาวอเมริกัน ปัจจุบันเล่นให้กับคอโลแรโด แรพิดส์ในเมเจอร์ลีกซอกเกอร์ และทีมชาติสหรัฐอเมริกา

**อ้างอิง**

**แหล่งข้อมูลอื่น**
Tim Howard- name=Tim Howard-  Tim Howard Story date=2017-06-02  Official site-  Tim Howard date=2010-03-06  profile at Soccernet-  Tim Howard profile at Premier League date=2012-10-02 
หมวดหมู่:นักฟุตบอลชาวอเมริกัน
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นในพรีเมียร์ลีก
หมวดหมู่:ผู้รักษาประตูฟุตบอล
หมวดหมู่:นักฟุตบอลในโอลิมปิกฤดูร้อน 2000
หมวดหมู่:ผู้เล่นในฟุตบอลโลก 2014
หมวดหมู่:บุคคลจากรัฐนิวเจอร์ซีย์
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายฮังการี
หมวดหมู่:คริสต์ศาสนิกชนชาวอเมริกัน
เฮพาริน

เฮปาริน (heparin) เป็นสารไกลโคซามิโนไกลแคน ที่มีหมู่ซัลเฟตอยู่จำนวนมาก ใช้กันแพร่หลายในฐานะเป็นยาต้านการแข็งตัวของเลือดแบบฉีด และยังเป็นชีวโมเลกุลที่มีความหนาแน่นของประจุลบมากที่สุดเท่าที่รู้จักอีกด้วย นอกจากนี้ยังสามารถใช้เป็นสารต้านการแข็งตัวของเลือดเคลือบบนผิวภายในของวัสดุที่ใช้ในการทดลองและอุปกรณ์ทางการแพทย์อย่างหลอดทดลองและเครื่องฟอกเลือดได้อีกด้วย เฮปารินที่มีคุณภาพระดับใช้เป็นยานั้นได้จากเนื้อเยื่อเมือกของสัตว์เช่นลำไส้หมูหรือปอดวัว
แม้สารนี้จะมีใช้เป็นสารต้านการแข็งตัวของเลือดอยู่ทั่วไปในการแพทย์แต่บทบาททางสรีรวิทยาที่แท้จริงนั้นยังไม่เป็นที่แน่ชัด เนื่องจากส่วนใหญ่แล้วสมบัติการต้านการแข็งตัวในเลือดนั้นได้จาก heparan sulfate proteoglycans ที่มาจากเซลล์บุผิว endothelium ส่วนใหญ่เฮปารินมักถูกเก็บอยู่ใน secretory granule ของ mast cell และจะถูกปล่อยออกมาก็ต่อเมื่ออยู่ในหลอดเลือดของเนื้อเยื่อที่กำลังมีการบาดเจ็บ มีการเสนอว่าหน้าที่ที่แท้จริงของเฮปารินไม่ใช่การต้านการแข็งตัวของเลือดแต่เป็นเพื่อป้องกันบริเวณเนื้อเยื่อที่กำลังมีการบาดเจ็บอยู่นั้นจากแบคทีเรียและสิ่งแปลกปลอมอื่นๆ นอกจากนี้ยังพบว่ามีเฮปารินอยู่ในสิ่งมีชีวิตหลายสปีชีส์ รวมทั้งสัตว์ไม่มีกระดูกสันหลังที่ไม่มีระบบการแข็งตัวของเลือดด้วย

**อ้างอิง**

**อ่านเพิ่ม**
  s2cid = 30050513 -  doi-access = free 

**แหล่งข้อมูลอื่น**
 title=Heparin-  History of heparin
หมวดหมู่:ไกลโคสะมิโนไกลแคน
หมวดหมู่:เฮพาริน
หมวดหมู่:สารกันเลือดเป็นลิ่ม
ฉุนชินหวัง

ฉุนชินหวัง หรือ เสิ่นชันอ๋อง (p=chún qīnwáng) เป็นพระอิสริยยศของอ๋องชั้นเอก ซึ่งจักรพรรดิเสียนเฟิงทรงสถาปนาขึ้นในปี ค.ศ. 1850 เพื่อพระราชทานแก่อี้เซฺวียน องค์ชายเจ็ดในจักรพรรดิเต้ากวง

**สมาชิกราชตระกูลฉุน**
 อี้เซฺวียน (奕譞, ค.ศ. 1840–1891) องค์ชายเจ็ดในจักรพรรดิเต้ากวง เดิมทีมียศเป็นจวิ้นหวัง (อ๋องชั้นโท) ต่อมาได้สถาปนาเป็นชินหวัง (อ๋องชั้นเอกในปี 1872)
** ไจ้กวง (載洸) พระโอรสพระองค์ที่สี่ในอี้เซฺวียน
** ไจ้เฟิง (載灃, ค.ศ. 1883–1951) โอรสองค์ที่ห้าในอี้เซฺวียน เมื่ออี้เซฺวียนสิ้นพระชนม์จึงได้สืบยศฉุนชินหวัง ไจ้เฟิงเป็นพระราชบิดาในจักรพรรดิผู่อี๋
** เซี่ยฉุน (載洵, ค.ศ. 1885–1949) โอรสองค์ที่หกในอี้เซฺวียน
** ไจ่เทา (載濤, ค.ศ. 1887–1970) โอรสองค์ที่เจ็ดในอี้เซฺวียน
จอห์น คอนสตาเบิล

จอห์น คอนสตาเบิล (John Constable) (11 กรกฎาคม ค.ศ. 1776 – 31 มีนาคม ค.ศ. 1837) เป็นจิตรกรชาวอังกฤษของยุคจินตนิยมของคริสต์ศตวรรษที่ 18 และ 19 ผู้มีชื่อเสียงจากเขียนจิตรกรรมภูมิทัศน์ของบริเวณเดแดมเวลซึ่งเป็นบริเวณที่มีทิวทัศน์งดงามที่ตั้งอยู่ระหว่างเอสเซกซ์–ซัฟฟอล์ก ที่ปัจจุบันเรียกว่า "คอนสตาเบิลคันทรี" (italic=no) ด้วยทั้งใจรัก คอนสตาเบิลเขียนถึงจอห์น ฟิชเชอร์ผู้เป็นเพื่อนใน ค.ศ. 1821 ว่า "ผมควรจะเขียนที่ที่เป็นของผมได้อย่างงดงามที่สุด.... การเขียนภาพก็เป็นวิธีหนึ่งในการบรรยายความรู้สึก"
งานเขียนชิ้นเอกของคอนสตาเบิลก็ได้แก่ “เดแดมเวล” ที่เขียนใน ค.ศ. 1802 และ “เดอะเฮย์เวน” ที่เขียนใน ค.ศ. 1821 แม้ว่าในปัจจุบันภาพเขียนของคอนสตาเบิลจะได้รับความนิยม และ เป็นงานที่มีราคาสูงในบรรดาศิลปะอังกฤษ แต่ในขณะที่มีชีวิตอยู่ก็มิได้ประสบความสำเร็จทางการเงินเท่าใดนักและไม่ได้เป็นสมาชิกของสถาบันจนกระทั่งได้รับเลือกให้เป็นสมาชิกของราชสถาบันศิลปะเมื่ออายุได้ 52 ปี และขายภาพในฝรั่งเศสได้มากกว่าในอังกฤษ

**อ้างอิง**

**บรรณานุกรม**

**ดูเพิ่ม**
 ศิลปะ- ภาพเหมือน

**แหล่งข้อมูลอื่น**
หมวดหมู่:จิตรกรชาวอังกฤษ
หมวดหมู่:จิตรกรในคริสต์ศตวรรษที่ 18
หมวดหมู่:จิตรกรภูมิทัศน์
หมวดหมู่:บุคคลจากเทศมณฑลซัฟฟอล์ก
หมวดหมู่:บุคคลจากรอยัลอะคาเดมีออฟอาตส์
ธีรยุทธ ปรัชญาบำรุง

ธีรยุทธ ปรัชญาบำรุง (ชื่อเล่น: ตี๋) นักแสดงชาวไทยในบทสมทบ เกิดเมื่อวันที่ 5 พฤศจิกายน พ.ศ. 2500 สนใจการแสดงตั้งแต่เด็ก ๆ ชอบร้องเต้นและรำตั้งแต่สมัยเป็นนักเรียนอยู่โรงเรียนวัดสุทธิวราราม เคยชนะเลิศการอ่านทำนองเสนาะแห่งประเทศไทยครั้งที่ 5 ณ โรงละครแห่งชาติ จนกระทั่งในปี พ.ศ. 2520 ได้เข้าอบรมการแสดงที่ มหาวิทยาลัยธรรมศาสตร์ทำให้ได้ร่วมแสดงในภาพยนตร์เรื่อง เทพธิดาบาร์ 21 ในปี พ.ศ. 2521 ในบทของนักเต้นหลังจากนั้นได้ยึดอาชีพนักเต้นให้กับรายการ มิวสิกแสควร์ และ all star varity show ทางช่อง 3 นับเป็นนักเต้นอาชีพยุคแรก ๆ ของไทย ด้วยประสบการณ์การเต้นรำทำให้ได้เป็นผู้ออกแบบท่าเต้นให้กับงานอีเวนท์ต่าง ๆ  รวมถึงรายการโทรทัศน์ต่าง ๆ เช่น ดาวล้านดวง, แฟนซีเกมส์, บุพเพอาละวาด  และด้วยความรักการแสดงทำให้หาเวลาไปอบรมการแสดงกับคณะละครต่าง ๆ เช่น คณะละคร 28, พระจันทร์เสี้ยว เป็นต้น จนในที่สุดในปี พ.ศ. 2543 ได้รับเลือกให้แสดงในบทหลวงพ่อธรรมโชติใน บางระจัน จากการกำกับของ ธนิตย์ จิตต์นุกูล จึงทำให้เป็นที่รู้จักและติดตามผู้ชมขึ้นมา จากนั้นจึงทำให้ได้รับบทใกล้เคียงกันนี้ตามมาจากภาพยนตร์และละครโทรทัศน์อีกหลายเรื่อง 

**ผลงาน**

**ภาพยนตร์ === 

**ละครโทรทัศน์**

**มิวสิควีดีโอ**
 เพลง วิชามาร ของ อุเทน พรหมมินทร์ (2535)

**อ้างอิง**

**แหล่งข้อมูลอื่น**
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:บุคคลจากโรงเรียนวัดสุทธิวราราม
หมวดหมู่:นักเต้นไทย
เซร์ฆิโอ เปเรซ

เซอร์จิโอ เปเรซ (Sergio Perez) นักมวยสากลชาวเม็กซิโก เกิดเมื่อ 17 มกราคม พ.ศ. 2518 ที่ เม็กซิโก ซิตี้ เม็กซิโก สถิติการชก 35 ครั้ง ชนะ 24 (น็อค 16) แพ้ 11 

**เกียรติประวัติ**
 แชมป์ WBO NABO รุ่นซุเปอร์ฟลายเวท
** ชิง 20 พฤศจิกายน 2541 ชนะน็อค อีเวอราโด โมราเลส ยก 12 ที่ เม็กซิโก
** ป้องกันแชมป์ครั้งที่ 1, 2 เมษายน 2542 ชนะน็อค ฮูโก ฟิเดล คาซาเรซ ยก 1 ที่ เม็กซิโก
** ป้องกันแชมป์ครั้งที่ 2, 7 มิถุนายน 2542 ชนะคะแนน โฮเซ อัลเฟรโด จิเมเนซ ที่ เม็กซิโก
** ป้องกันแชมป์ครั้งที่ 3, 29 พฤศจิกายน 2542 ชนะน็อค ดิเอโก อันดราเด ยก 4 ที่ เม็กซิโก
** สละแชมป์- เคยชิงแชมป์ต่อไปนี้แต่ไม่สำเร็จ
** ชิงแชมป์ WBO Latino รุ่นซูเปอร์ฟลายเวทเมื่อ 3 กุมภาพันธ์ 2544 แพ้คะแนน เปโดร อัลคาซาร์ ที่ ปานามา
** ชิงแชมป์ NABF รุ่นเฟเธอร์เวทเมื่อ 18 สิงหาคม 2544 แพ้คะแนน ร็อบบี้ เปเดน ที่ สหรัฐ
** ชิงแชมป์โลกรุ่นแบนตัมเวท WBC เมื่อ 11 มกราคม 2545 แพ้คะแนน วีรพล นครหลวงโปรโมชั่น ที่ ปทุมธานี
** ชิงแชมป์ WBA Fedecentro รุ่นแบนตัมเวทเมื่อ 12 ธันวาคม 2546 แพ้คะแนน เมาริซิโอ มาร์ติเนซ ที่ สหรัฐ

**อ้างอิง**
  สถิติการชก boxrec.com date=2014-12-02  
หมวดหมู่:นักมวยสากลชาวเม็กซิโก
หมวดหมู่:บุคคลจากเม็กซิโกซิตี
เฟรัส ตาโบรัต

พีรัท ทาบอรัท หรือ เฟรัส ทาบอรัท (Feras Taborat) นักมวยสากลชาวอินโดนีเซีย สถิติการชก 8 ครั้ง แพ้ 8

**ประวัติ**

ทาบอรัทเป็นนักมวยสากลชาวอินโดนีเซียที่มาชกอุ่นเครื่องกับนักมวยสากลชาวไทยบ่อยครั้งในช่วงระหว่าง พ.ศ. 2536 – 2539 เคยชกกับสุรชัย แสงมรกต ตะคร้อเล็ก เดชรัตน์ และ สิน ส. เพลินจิต มาแล้วจนกระทั่งชิงแชมป์ PABA แพ้น็อค พิชิต ช. ศิริวัฒน์ จึงไม่ได้มาชกในประเทศไทยอีก

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นมินิมัมเวท เมื่อ 27 สิงหาคม 2538  แพ้คะแนน ขวัญใจ 3เคแบตเตอรี่ ที่ กทม.
ชิงแชมป์ PABA รุ่นไลท์ฟลายเวทเมื่อ 7 เม.ย. 2539 แพ้น็อค พิชิต ช.ศิริวัฒน์ ยก 2 ที่ อุตรดิตถ์

**อ้างอิง**
  สถิติการชก boxrec.com 
หมวดหมู่:นักมวยสากลชาวอินโดนีเซีย
ชิน ฮิซุบ

ชิน ฮิซุบ (Hi-Sup Shin) นักมวยสากลชาวเกาหลีใต้ เกิดเมื่อ 29 กรกฎาคม พ.ศ.  2507 ที่ โซล สถิติการชก 41 ครั้ง ชนะ 37 (น็อค 22) เสมอ 1 แพ้ 3 

**เกียรติประวัติ**
 แชมป์ OPBF รุ่นฟลายเวท
** ชิง 29 มกราคม 2526 ชนะน็อค ฮอง ซูยาง ยก 9 ที่ เกาหลีใต้
** ป้องกันแชมป์ครั้งที่ 1, 5 มิถุนายน 2526 ชนะน็อค อลัน มากิโตกิ ยก 8 ที่ เกาหลีใต้
** ป้องกันแชมป์ครั้งที่ 2, 20 พฤศจิกายน 2526 ชนะน็อค ชะเลา เมืองสุรินทร์ ยก 6 ที่ เกาหลีใต้
** สละแชมป์- แชมป์ OPBF รุ่นฟลายเวท
** ชิง 17 กรกฎาคม 2527 ชนะน็อค เรเน บูซายอง ยก 3 ที่ เกาหลีใต้
** ป้องกันแชมป์ครั้งที่ 1, 8 ธันวาคม 2527 ชนะน็อค น้องเบิร์ด ณ พัทยา ยก 6 ที่ เกาหลีใต้
** ป้องกันแชมป์ครั้งที่ 2, 13 กรกฎาคม 2528 ชนะน็อค ศักดิ์สมุทร สิงห์สมัย ยก 5 ที่ เกาหลีใต้
** ป้องกันแชมป์ครั้งที่ 3, 15 ธันวาคม 2528 ชนะน็อค น้องเบิร์ด ณ พัทยา ยก 3 ที่ เกาหลีใต้
** ป้องกันแชมป์ครั้งที่ 4, 15 มีนาคม 2529 ชนะน็อค ติติง ดิกนอส ยก 4 ที่ เกาหลีใต้
** สละแชมป์- แชมป์โลกรุ่นฟลายเวท IBF
** ชิง 2 สิงหาคม 2529 ชนะน็อค ชุง บิวอง ยก 15 ที่ เกาหลีใต้
** ป้องกันแชมป์ครั้งที่ 1, 22 พฤศจิกายน 2529 ชนะน็อค เฮนรี่ เบรนต์ ยก 13 ที่ เกาหลีใต้
** เสียแชมป์ 22 กุมภาพันธ์ 2530 แพ้น็อค โดดี้ บอย พีญาโลซา ยก 5 ที่ เกาหลีใต้- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBA เมื่อ 17 กรกฎาคม 2526 แพ้น็อค ซานโตส เบนิกโน ลาเซียร์ ยก 1 ที่ เกาหลีใต้

**อ้างอิง**
  สถิติการชก boxrec.comfix-attempted=yes  
หมวดหมู่:นักมวยสากลชาวเกาหลีใต้
หมวดหมู่:แชมป์โลก IBF
หมวดหมู่:แชมป์ OPBF
หมวดหมู่:บุคคลจากโซล
ชอย ชุลซู

ชอย ชุลซู (최철수; Choi Chul-Soo) นักมวยสากลชาวเกาหลีเหนือ เกิดเมื่อ 1 ธันวาคม พ.ศ. 2512 สถิติการชก 3 ครั้ง ชนะ 3 (น็อค 3)

**เกียรติประวัติ**
 แชมป์ PABA เฉพาะกาลรุ่นเฟเธอร์เวท
** ชิง 15 สิงหาคม 2541 ชนะน็อค เอก ดอนเจดีย์ ยก 3 ที่ จีน
** ป้องกันแชมป์ครั้งที่ 1, 22 สิงหาคม 2542 ชนะน็อค แซมมวล ดูรัน ยก 2 ที่ จีน
** สละแชมป์

**อ้างอิง**
  สถิติการชก boxrec.com date=2015-04-04  
หมวดหมู่:นักมวยสากลชาวเกาหลีเหนือ
หมวดหมู่:แชมป์ PABA
หมวดหมู่:นักมวยสากลผู้ไม่เคยแพ้ใคร
เสียงรอสาย

เสียงรอสาย (ringback tone, RBT) เป็นการบ่งชี้ด้วยเสียงที่ต้นทางจะได้ยินบนเครื่องโทรศัพท์ หลังจากต้นทางได้กดเลขหมาย และก่อนที่ปลายทางจะรับสาย เสียงรอสายนี้มักจะเล่นซ้ำ เพื่อทำให้แน่ใจว่าสายของปลายทางกำลังมีการเรียกเข้า ในปัจจุบัน เสียงรอสายได้ทำให้เป็นส่วนตัวมากขึ้น โดยเจ้าของเครื่องสามารถเลือกเสียงรอสายได้เอง (เช่น เพลงป็อป) ได้กลายมาเป็นหนึ่งในบริการของผู้ให้บริการโทรศัพท์มือถือ โดยคิดค่าใช้จ่ายเพิ่มเติม
หมวดหมู่:โทรศัพท์มือถือ
สม็อก

สม็อก อาจหมายถึง - หมอกควัน ลักษณะของมลพิษทางอากาศชนิดหนึ่ง
** ฝุ่นควัน ลักษณะของมลพิษทางอากาศชนิดหนึ่ง- สม็อก (ตัวละคร) เป็นชื่อมังกร ในปกรณัมชุดมิดเดิลเอิร์ธ ของ เจ. อาร์. อาร์. โทลคีน
หมอกปนควัน

ไฟล์:SmogNY.jpg|thumb|หมอกปนควันในนครนิวยอร์ก
หมอกปนควัน (smog) เป็นลักษณะของมลพิษทางอากาศชนิดหนึ่ง โดยคำว่า สม็อก เป็นหน่วยคำควบมาจากคำว่า สโมก (smoke แปลว่า ควัน) กับ ฟ็อก (fog แปลว่า หมอก) ในอดีตหมอกปนควันเกิดขึ้นมาจากการผสมระหว่างควันกับซัลเฟอร์ไดออกไซด์จากการเผาไหม้ถ่านหิน ส่วนหมอกปนควันในปัจจุบันมักจะมาจากควันที่เกิดจากการเผาไหม้ของเครื่องยนต์และควันจากโรงงานอุตสาหกรรม และทำปฏิกิริยากับแสงแดดซึ่งก่อให้เกิดหมอกปนควันแบบโฟโตเคมี (photochemical smog)

**หมอกปนควันแบบโฟโตเคมี**
ในช่วงประมาณ พ.ศ. 2490 ได้มีหมอกปนควันชนิดใหม่ รู้จักในชื่อ หมอกปนควันแบบโฟโตเคมี โดยหมอกปนควันประเภทนี้เกิดจากในชั้นบรรยากาศ แสงแดดทำปฏิกิริยากับไนโตรเจนออกไซด์ (NOx) และสารอินทรีย์ระเหยง่าย (volatile organic compound หรือ VOC) โดยไนโตรเจนออกไซด์นั้นถูกปล่อยออกมากในอากาศโดยการเผาไหม้ของเชื้อเพลิง จากหลายแหล่งเช่น รถยนต์ รถบรรทุก ถ่านหิน โรงงานไฟฟ้า และโรงงานอุตสาหกรรมอื่น ส่วนสารอินทรีย์ระเหยง่ายถูกปล่อยออกมาจาก สารละลาย ยาฆ่าแมลง และสีทาบ้าน
มลภาวะในอากาศประเภทนี้มักจะประกอบด้วยสารเคมีต่าง ๆ เช่น- แอลดีไฮด์ (RCHO)- ไนโตรเจนออกไซด์ เช่น ไนโตรเจนไดออกไซด์- Peroxyacyl nitrates (PAN)- Tropospheric ozone- สารอินทรีย์ระเหยง่าย
สารเคมีเหล่านี้ก่อให้เกิดหมอกปนควันแบบโฟโตเคมี ซึ่งเป็ญปัญหาของเมืองที่มีอุตสาหกรรมในปัจจุบัน ซึ่งมักเกิดขึ้นกับเมืองที่มีแดดแรง อากาศอบอุ่น และมียานพาหนะเป็นจำนวนมาก 

**ปัญหาอันเกิดจากหมอกปนควันและมาตรการที่เกี่ยวข้อง**
ปัญหาไฟป่าและหมอกปนควัน มีความรุนแรงเพิ่มขึ้นอันเกิดจากทั้งสาเหตุไฟป่า และการเผาในที่โล่ง ส่งผลต่อความเสียหายทั้งสุขภาพ เศรษฐกิจ และความสัมพันธ์ระหว่างประเทศ อันกลายเป็นปัญหาระหว่างชาติ ในภูมิภาคเอเชียตะวันออกเฉียงใต้ ประสบปัญหาไฟป่าและหมอกปนควันเช่นเดียวกับภูมิภาคอื่น ๆ จึงได้เกิด "ความตกลงอาเซียนว่าด้วยมลพิษจากหมอกปนควันข้ามแดน - ASEAN Agreement on Transboundary Haze Pollution" อันมีวัตถุประสงค์เพื่อป้องกัน ลด และติดตามตรวจสอบมลพิษจากหมอกปนควันข้ามแดน อันเป็นผลเนื่องจากไฟบนพื้นดิน และ/หรือไฟป่า โดยอาศัยความพยายามร่วมกันในระดับประเทศ ระดับภูมิภาค และระดับนานาชาติ ข้อตกลงนี้มีผลบังคับใช้เมื่อมีประเทศสมาชิก 6 ประเทศได้ให้สัตยาบันในความตกลงนี้ ซึ่งประเทศไทยพร้อมด้วยประเทศสมาชิกอาเซียนอีก 9 ประเทศได้ร่วมลงนามในข้อตกลงฯ นี้ เมื่อวันที่ 10 มิถุนายน พ.ศ. 2545 ณ กัวลาลัมเปอร์ ประเทศมาเลเซีย และได้ดำเนินการให้สัตยาบันครบ 6 ประเทศเมื่อปลายปี พ.ศ. 2546 ส่งผลให้ข้อตกลงฯ มีผลบังคับใช้เมื่อวันที่ 25 พฤศจิกายน พ.ศ. 2546 ประเทศที่ให้สัตยาบันทั้ง 9 ประเทศ ได้แก่ บรูไน มาเลเซีย พม่า สิงคโปร์ เวียดนาม ไทย ลาว กัมพูชา และฟิลิปปินส์

**ดูเพิ่ม**
 ฝุ่นควัน (ฟ้าหลัว)- หมอก- ฝุ่นควันในภาคเหนือ

**อ้างอิง**
หมวดหมู่:มลพิษ
โอโรบัส

โอโรบัส
ในปิศาจวิทยา โอโรบัส(Orobas)เป็นเจ้าฟ้าแห่งนรกผู้มีอสูรใต้บังคับบัญชา 20 กองและเป็นปิศาจตนที่ 55 ในบท อาร์สโกเอเทีย จากหนังสือกุญแจย่อยของโซโลมอน
โอโรบัสสามารถตอบคำถามเกี่ยวกับอดีต ปัจจุบัน และอนาคตที่กำลังจะเกิดขึ้น รวมถึงเรื่องของพระผู้เป็นเจ้าและการสร้างโลก โอโรบัสยังมีอำนาจที่จะมอบศักดิ์ศรีหรือบรรดาศักดิ์ให้ผู้อัญเชิญได้ รวมถึงทำให้เป็นที่ชื่นชอบทั้งต่อผู้ที่เป็นมิตรและศัตรู
โอโรบัสมีลักษณะเป็นม้าและสามารถแปลงกายเป็นมนุษย์ได้เมื่อผู้อัญเชิญต้องการ โอโรบัสเป็นปิศาจที่มีความภักดีต่อผู้อัญเชิญ โดยจะไม่ยอมให้ภูติผีใดๆทำร้ายผู้อัญเชิญและยังเป็นปิศาจที่ไม่เคยหลอกลวงผู้อื่นอีกด้วย
ชื่อของโอโรบัสนั้นคาดว่าชื่อภาษาละติน โอโรบิอัส ซึ่งเป็นเครื่องหอมชนิดหนึ่ง

**แหล่งข้อมูลอื่น**
 Goetia - S. L. MacGregor Mathers (1904)- Pseudomonarchia daemonum - Johann Wier (1583) - Dictionnaire Infernal - Collin de Plancy (1863)- S. L. MacGregor Mathers, A. Crowley, The Goetia: The Lesser Key of Solomon the King (1904). 1995 reprint: ISBN 0-87728-847-X.
อโโรบัส
เอลิกอส

เอลิกอส
ในปิศาจวิทยา เอลิกอส (Eligos)เป็นดยุกแห่งนรกผู้มีอสูรใต้บังคับบัญชา 60 กองและเป็นปิศาจตนที่ 15 ในบท อาร์สโกเอเทีย จากหนังสือกุญแจย่อยของโซโลมอน ชื่ออื่นๆของเอลิกอสก็คือ อบิกอร์ (Abigor) และ เอลิกอร์ (Eligor)
เอลิกอสมีอำนาจในการเปิดเผยสิ่งที่ซ่อนอยู่ สามารถทำนายผลของสงครามในอนาคตและแนะนำยุทธศาสตร์ให้ผู้อัญเชิญได้ ผู้ที่อัญเชิญเอลิกอสจึงมักเป็นที่ชื่นชอบในบรรดาผู้มีชื่อเสียง โดยเฉพาะขุนศึกและพระราชา
เอลิกอสมีลักษณะเป็นอัศวินขี่ม้า ถือหอก ธงตรา และไม้เท้าหรืองูพิษ

**แหล่งข้อมูลอื่น**
S. L. MacGregor Mathers, A. Crowley, The Goetia: The Lesser Key of Solomon the King (1904). 1995 reprint: ISBN 0-87728-847-X.
อเลิกอส
แม่แบบ:เหตุการณ์ปัจจุบัน/2553 มีนาคม 16

* สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์เพื่อเป็นองค์ประธานในพิธีพระราชทานเพลิงศพ พล.ต.อ.สมเพียร เอกสมญา อดีต ผกก.สภ.บันนังสตา จ.ยะลา ณ วัดคลองเปล ต.คอหงส์ อ.หาดใหญ่ จ.สงขลา ยังความปลื้มปีติให้แก่ครอบครัวของ พล.ต.อ.สมเพียร เป็นล้นพ้น ( ASTVผู้จัดการออนไลน์)
}
พาทิศ พิสิฐกุล

พาทิศ พิสิฐกุล (เกิด 30 กันยายน พ.ศ. 2526) ชื่อเล่น ไผ่ เป็นนักแสดงชาวไทย เข้าสู่วงการบันเทิงจากการประกวดดัชชี่บอยแอนด์เกิร์ลปี 2001 ได้รับรางวัลรองชนะเลิศอันดับ 1 และ Popular vote อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ

**ประวัติ**
ไผ่เป็นหนึ่งในสมาชิกศิลปินวงเฟรนด์และเมื่อในปี 2545 มีพี่น้องทั้งหมด 3 คน โดยไผ่เป็นพี่ชายคนโต และ มีน้องชาย 1 คน น้องสาว 1 คน ไผ่จบการศึกษาระดับมัธยมศึกษาจากโรงเรียนสามเสนวิทยาลัย จบการศึกษาระดับปริญญาตรีจาก คณะพาณิชยศาสตร์และการบัญชี มหาวิทยาลัยธรรมศาสตร์ สาขาบริหารธุรกิจ เข้าวงการบันเทิงเมื่ออายุ 18 ปี จากประกวดดัชชี่บอยแอนด์เกิร์ลปี 2001 ได้รับรางวัลรองชนะเลิศอันดับ 1 และ Popular vote จากนั้นจึงได้เซ็นสัญญาเป็นนักแสดงของช่อง 7 (2546-2559)​ ปัจจุบันเป็นนักแสดงอิสระ มีผลงานละครเรื่อง เบญจา คีตา ความรัก เคยออกผลงานเพลงในฐานะสมาชิกวงเฟรนด์ สังกัดไว้ลายโซไซตี้
ปัจจุบันคบหาดูใจกับนักแสดงสาว​ ​พิจักขณา วงศารัตนศิลป์​ นักแสดงทาง​ ช่อง​ 3

**ผลงาน**

**ละครโทรทัศน์**

**ซิทคอม**

**ซีรีส์**

**ภาพยนตร์**
 ลูกตลกตกไม่ไกลต้น พระนครฟิล์ม พ.ศ. 2549 รับบท อ็อตโต้

**มิวสิควิดีโอ**
 เพลง หยุด...หัวใจไม่รักดี -  Andy ATK (แอนดี้ เขมพิมุก)- เพลง เจ้าหญิงในนิยาย - โบ สุนิตา

**เพลง**
 ถูกใจคนไหน - เพลงประกอบละคร เบญจา คีตา ความรัก พ.ศ. 2546- วง Friend (อู๋-น้ำ-บิ๊ก-ไผ่) อัลบั้ม เพื่อนกัน พ.ศ. 2547- วง Friend (อู๋-น้ำ-บิ๊ก-ไผ่) อัลบั้ม เพื่อนกันวันเปิดเทอม พ.ศ. 2547

**รางวัล**
 รองชนะเลิศอันดับ 1 และ Popular vote ดัชชี่บอยแอนด์เกิร์ล ปี 2001 - ขวัญใจสาวประเภทสอง งานสตาร์ปาร์ตี้ 16 ปี ทีวีพูล ปี 2005- รางวัล Best Men's Health Cover Guy งาน Men's Health Editor's Choice Awards 2010
*รางวัล สปอร์ตแมน 2013

**อ้างอิง**

**แหล่งข้อมูลอื่น**
paipartith

หมวดหมู่:บุคคลจากอำเภอบางกรวย‎‎
หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:นักแสดงชายชาวไทย
หมวดหมู่:นักแข่งรถชาวไทย
หมวดหมู่:นักกีฬาชาวไทย
คนไททิ้งแผ่นดิน

คนไททิ้งแผ่นดิน เป็น ภาพยนตร์ไทยอิงประวัติศาสตร์ ที่สร้างจากวรรณกรรมของ สัญญา ผลประสิทธิ์ เจ้าของรางวัลวรรณกรรมจากมูลนิธิ จอห์น เอฟ เคนเนดี้ (ประเทศไทย) เมื่อ พ.ศ. 2516 โดยเป็นเรื่องราวจากต้นกำเนิดของกลุ่ม “คนไท” ที่ต้องพลัดถิ่นทิ้งบ้านเมือง เพื่อต่อสู้กับการรุกรานของกลุ่มชนฮาน และแสดงถึงความสมานสามัคคีแห่งประวัติศาสตร์ชนชาติไทย กำกับภาพยนตร์โดย นิรัตติศัย กัลย์จาฤก เข้าฉายวันที่ 28 เมษายน พ.ศ. 2553 จัดจำหน่ายโดย กันตนา
ภาพยนตร์ทำรายได้ 2.8 ล้านบาท

**เนื้อเรื่อง**

**นักแสดง**
 อานัส ฬาพานิช....กุมภวา- ธันญ์ ธนากร....ลำพูน- ซาร่า เล็กจ์...บัวคำ- ลลิสา สนธิรอด...บุญฉวี- ปราบต์ปฎล สุวรรณบาง...ลิตงเจีย- คหบดี กัลย์จาฤก...เฟเสียน- นิรัตติศัย กัลย์จาฤก..จิ๋นอ๋อง- ยืนยง โอภากุล...บุญปัน- อธิวัฒน์ สนิทวงศ์ ณ อยุธยา.....เตียวเหลียง- อรรถชัย อนันตเมฆ ...ลิบุ๋น- ดิลก ทองวัฒนา ...ขุนสาย- กลศ อัทธเสรี ...พ่อกุมภวา- นาตยา จันทร์รุ่ง ...แม่กุมภวา- อัศวิน เมืองสุวรรณ ...ลิบอง / สีบุญ- กันตะ กัลย์จาฤก ...ซุนโป

**ความเดิม**
ภาพยนตร์เรื่องนี้เป็นลำดับที่ 5 ของ กันตนาโมชั่นพิคเจอร์ ไม่นับงานสร้างแอนิเมชั่นเรื่อง ก้านกล้วย โดยใช้เวลาเตรียมตัวสร้างนานถึง 7 ปี และกำหนดเปิดกล้องต้นปี พ.ศ. 2550 โดยวางตัวผู้แสดงนำคือ ณัฐวุฒิ สกิดใจ และ วรัทยา นิลคูหา โดยมี สหัสชัย ชุมรุม เป็นผู้กำกับภาพยนตร์ แต่เป็นอันต้องเปลี่ยนแปลงโดยให้ นิรัตติศัย กัลย์จาฤก ผู้กำกับภาพยนตร์เรื่อง กาเหว่าที่บางเพลง มารับหน้าที่แทน และเปลี่ยนตัวผู้แสดงนำเกือบหมด 

**คำวิจารณ์และความนิยม**
"คนไททิ้งแผ่นดิน" เข้าฉายในโรงภาพยนตร์ท่ามกลางสถานการณ์ความวุ่นวายทางการเมืองอย่างหนัก โดยมีแฟนหนังไปชมภาพยนตร์เรื่องนี้เป็นบางตา ซึ่งผู้ชมบางส่วนให้ความเห็นว่า ภาพยนตร์ขาดความน่าเชื่อถือ เพราะมีความคลาดเคลื่อนทางการอ้างอิง การวางตัวรวมทั้งความสามารถของนักแสดง ยังไม่ดีเท่าที่ควร สุดท้ายภาพยนตร์ก็ไม่สามารถสร้างปาฏิหาริย์ได้ จึงหยุดจำนวนรายได้เพียง 2.8 ล้านบาท โดยในช่วงเดียวกัน มีภาพยนตร์ต่างประเทศเรื่อง Iron Man 2 ที่ทำรายได้การเข้าฉายสูงสุดกว่า 100 ล้านบาท ส่วนภาพยนตร์ไทยอิงประวัติศาสตร์ที่เข้าฉายก่อนหน้านั้นคือ บางระจัน 2 ทำรายได้ประมาณ 14 ล้านบาท  

**แหล่งข้อมูลอื่น**
  ภาพยนตร์ คนไททิ้งแผ่นดิน date=2010-03-31 -  กันตนา เซ็ง
หนังใหม่รายได้วูบ date=2010-05-05 - title=คนไททิ้งแผ่นดิน (2010)

**อ้างอิง**
หมวดหมู่:ภาพยนตร์ไทยที่ออกฉายในปี พ.ศ. 2553
หมวดหมู่:ภาพยนตร์โลดโผน
หมวดหมู่:ภาพยนตร์สงครามไทย
หมวดหมู่:ภาพยนตร์ประวัติศาสตร์ไทย
ลิ้นลายแผนที่

ลิ้นลายแผนที่ (geographic tongue) เป็นภาวะหนึ่งของลิ้น พบได้ใน 3% ของประชากร มีลักษณะคือมีบริเวณของตุ่มรับรสที่มีสีผิดปกติและเจ็บ ภาวะนี้ส่วนใหญ่เป็นเรื้อรัง แต่จะมีอาการเฉพาะเมื่อกินอาหารบางชนิดเท่านั้น บางครั้งเรียก benign migratory glossitis (ลิ้นอักเสบย้ายที่ชนิดไม่ร้าย), benign migratory stomatitis (ช่องปากอักเสบย้ายที่ชนิดไม่ร้าย), glossitis areata migrans, lingua geographica, stomatitis areata migrans และ transitory benign plaques of the tongue

**อ้างอิง**

**แหล่งข้อมูลอื่น**
  Dr Greene-  Maxillofacial center date=2005-11-24 -  Notes etymology- Geographic tongue
หมวดหมู่:Ailments of unknown etiology
หมวดหมู่:Oral pathology
หมวดหมู่:โรคหายาก
หมวดหมู่:Conditions of the mucous membranes
ไมโครเมตร

ไมโครเมตร  (micrometre ตามการใช้งานของสำนักงานชั่งตวงวัดระหว่างประเทศ; สัญลักษณ์เอสไอ: μm; micrometer ตามแบบสหรัฐ) หรือ ไมครอน (micron) เป็นหน่วยอนุพัทธ์เอสไอของความยาวเท่ากับ val|1|e=-6|u=เมตร (คำเติมหน้ามาตรฐานเอสไอ "ไมโคร-" = e=-6) นั่นคือ หนึ่งในล้านเมตร (หรือหนึ่งในพันมิลลิเมตร (u=มม.) หรือประมาณ val|0.000039|u=นิ้ว)
ไมโครเมตรเป็นหน่วยทั่วไปในการวัดความยาวคลื่นรังสีอินฟราเรด เช่นเดียวกันกับขนาดเซลล์และแบคทีเรีย และใช้เป็นตัววัดเส้นใยขนสัตว์ตามเส้นผ่านศูนย์กลางของเส้นใย

**ตัวอย่าง**
1 ไมโครเมตรมีขนาดใหญ่แค่ไหน?
ระหว่าง 1 μm ถึง 10 μm:- 1–10 μm – ความยาวทั่วไปของแบคทีเรีย- 10 μm – ขนาดของfungal hyphae- 5 μm – ความยาวทั่วไปของหัวตัวอสุจิของมนุษย์- 3–8 μm – ความกว้างของเส้นใยใยแมงมุม- ประมาณ 10 μm – ขนาดหยดน้ำในหมอก, หมอกน้ำค้าง หรือก้อนเมฆ
ระหว่าง 10 μm ถึง 100 μm:- ประมาณ 10–12 μm – ความหนาของพลาสติกแรป- 10 ถึง 55 μm – ความกว้างของไฟเบอร์เส้นใยขนสัตว์- 17 ถึง 181 μm – เส้นผ่านศูนย์กลางของเส้นผมมนุษย์- 70 ถึง 180 μm – ความหนาของกระดาษ

**อ้างอิง**
หมวดหมู่:อันดับของขนาด (ความยาว)
หมวดหมู่:หน่วยความยาวระบบเมตริก
หมวดหมู่:หน่วยเอสไอ
ซากิ ชิมิซุ

ซากิ ชิมิซุ (Shimizu Saki; เกิด 22 พฤศจิกายน 2534 กรุงโตเกียว) เป็นไอดอล นักร้อง และนักแสดงชาวญี่ปุ่น เริ่มงานใน พ.ศ. 2545 เมื่อผ่านการทดสอบการแสดงเพื่อเข้าเป็นสมาชิกกลุ่มเฮลโล! พรอเจกต์คิดส์ อันเป็นกลุ่มนักร้องเพลงป๊อปซึ่งเป็นหญิงทั้งสิ้นและเป็นกลุ่มย่อยของเฮลโล! พรอเจกต์
ปัจจุบัน ซากิเป็นสมาชิกและหัวหน้าวงดนตรีแนวเจป๊อปชื่อ เบร์รีซ์โคโบ และเป็นหัวหน้ากลุ่มเฮลโล! พรอเจกต์ด้วย

**ประวัติ**
ซากิเกิดในกรุงโตเกียว ประเทศญี่ปุ่น ได้เข้าและผ่านการทดสอบการแสดงเฮลโล! พรอเจกต์คิดส์ เพื่อเป็นสมาชิกของกลุ่มเฮลโล! พรอเจกต์คิดส์เมื่อ พ.ศ. 2545 โดยได้เริ่มงานตั้งแต่ปีนั้นเอง หนึ่งในงานเริ่มแรก คือ การร่วมกับกลุ่มเฮลโล! พรอเจกต์คิดส์ และวงมอร์นิงมูซูเมะ แสดงนำในภาพยนตร์ชื่อ โคอินุดังโนะโมโนงาตาริ และร่วมกับสมาชิกคนอื่น ๆ ในกลุ่มเฮลโล! พรอเจกต์คิดส์ ออกซิงเกิล "ออลฟอร์วัน & วันฟอร์ออล!" ซึ่งต่อมาถือกันว่าเป็นเพลงหลักของเฮลโล! พรอเจกต์
พ.ศ. 2546 ซากิได้ร่วมกับเพื่อนอีกสี่คนของกลุ่มเฮลโล! พรอเจกต์คิดส์ เข้าเป็นสมาชิกวงซิกซ์ โดยมีมาริ ยางูจิ สมาชิกวงมอร์นิงมูซูเมะ เป็นพี่เลี้ยง วงซิกซ์ออกซิงเกิลสองซิงเกิล คือ "อิกุซิกซ์! ฟลายไฮ" และ "ชิโระอิโทเกียว" แล้วยุบเลิกไปใน พ.ศ. 2547 เมื่อซากิได้รับเลือกให้เข้าเป็นสมาชิกวงเบร์รีซ์โคโบโดยได้เป็นหัวหน้าวงเนื่องจากอายุมากที่สุดในวง นอกเหนือไปจากงานร้องและแสดงแล้ว ผลงานหลักของซากิในช่วงต้นคือร่วมกับวงจัดรายการวิทยุสัปดาห์ 15 นาทีเรียก เบร์รีซ์โคโบคิริสึ! เร! ชากุเซกิ!
วันที่ 31 ธันวาคม พ.ศ. 2549 ซากิได้ขึ้นแสดงบนเวทีในงานโคฮากุอูตะกัสเซ็งฉบับที่ 57 โดยร่วมกับสมาชิกวงเบร์รีซ์โคโบ, ครันทรีมูซูเมะ, และคิวต์ ทำหน้าที่เป็นหางเครื่องให้วงมอร์นิงมูซูเมะขณะร้องเพลง "อารูอิเตรุ"
ใน พ.ศ. 2551 เฮลโล! พรอเจกต์ตั้งวงดนตรีวงใหม่เรียก ไฮคิง จึงให้ซากิมาร่วมเป็นสมาชิกด้วย ปีถัดมา สึงกุ ผู้อำนวยการผลิตของเฮลโล! พรอเจกต์ แถลงที่ประเทศเกาหลีใต้ว่า จะจัดการทดสอบการแสดงเพื่อหาสมาชิกใหม่ที่ประเทศนั้น และสมาชิกเฮลโล! พรอเจกต์ ซึ่งได้แก่ ซากิ, ไอ ทากาฮาชิ, เรนะ ทานากะ, มามิ ยาจิมะ, และเฉียน หลิน ร่วมเดินทางไปแถลงด้วย ต่อมาวันที่ 2 มกราคม พ.ศ. 2555 ริซะ นีงากิ หัวกลุ่มเฮลโล! พรอเจกต์ พ้นจากการเป็นสมาชิกเฮลโล! พรอเจกต์ จึงมีการตั้งให้ซากิสืบทอดตำแหน่งหัวหน้ากลุ่มเฮลโล! พรอเจกต์แทน

**ผลงาน**

**เพลง**

**การแสดง**

**ภาพยนตร์**

**ละครโทรทัศน์**

**ละครเวที**

**รายการวิทยุ**

**สิ่งพิมพ์**
 (12 มกราคม 2554)

**อ้างอิง**

**แหล่งข้อมูลอื่น**
   ประวัติอย่างเป็นทางการโดยเฮลโล! พรอเจกต์ date=2009-05-19 -   บล็อกอย่างเป็นทางการของซากิ ชิมิซุ date=2011-09-24 
หมวดหมู่:บุคคลที่เกิดในปี พ.ศ. 2534
หมวดหมู่:บุคคลจากโตเกียว
หมวดหมู่:เบร์รีซ์โคโบ
หมวดหมู่:ไอดอลญี่ปุ่น
หมวดหมู่:นักร้องหญิงญี่ปุ่น‎
หมวดหมู่:นักแสดงญี่ปุ่น
สมตา

สมตา หมายถึง ความสมดุล ความเหมาะสม ความเสมอ ความพอดี และทางสายกลาง และอย่างนี้ก็เป็นทางสายกลาง (มัชฌิมาปฏิปทา) ชนิดหนึ่งเหมือนกัน ซึ่งเป็นความประสานสอดคล้องกันระหว่างข้อปฏิบัติปลีกย่อยต่าง ๆ ที่มาประชุมกันร่วมกันทำงาน
ข้อปฏิบัติต่าง ๆ ในพระพุทธศาสนาจะต้องมีสมตาคือความสมดุล ซึ่งเป็นความพอดีชนิดหนึ่ง เป็นชื่อเรียกสติอีกอย่างหนึ่ง เช่นความสมดุลระหว่างวิริยะกับสมาธิ และความพอดีระหว่างศรัทธากับปัญญา โดยมีสติเป็นเครื่องควบคุม อย่างนี้เรียกว่าสมตา 
สมตา ใช้ในความหมายอีกอย่างหนึ่งว่า มัตตัญญุตา คือ ความรู้จักประมาณ หรือรู้จักพอดีในการปฏิบัติต่าง ๆ โดยทั่วไป หรือรู้จักพอดีที่เป็นหลักกลาง ๆ เช่น จะรับประทานอาหารก็ต้องมีความรู้จักประมาณ รู้จักพอดีในอาหาร ถ้ารับประทานอาหารไม่พอดีก็เกิดโทษแก่ร่างกาย แทนที่จะได้สุขภาพ แทนที่จะได้กำลัง ก็อาจจะเสียสุขภาพ และอาจจะทอนกำลังทำให้อ่อนแอลงไป หรือเกิดโรค เพราะฉะนั้นท่านจึงสอนให้มีความรู้จักประมาณในการบริโภค เรียกว่า โภชเนมัตตัญญุตา 
จะเห็นว่าหลักพระพุทธศาสนาในทุกระดับมีเรื่องของความพอดี หรือความเป็นสายกลางนี้ ฉะนั้นความเป็นสายกลาง คือ ความพอดีที่จะให้ถึงจุดหมาย และที่จะให้ตรงกับความจริง ไม่ให้ไปสุดโต่ง เอียงสุด ซึ่งจะพลาดจากตัวความจริงไปนั้น จึงเป็นลักษณะทั่วไปอย่างหนึ่งของพระพุทธศาสนา ซึ่งเป็นสายกลางทั้งความคิด และการปฏิบัติ
หมวดหมู่:ศาสนาพุทธ
คนชนนรก

คนชนนรก ชื่อภาษาไทยของภาพยนตร์ฮอลลีวู้ดเรื่อง U.S. Marshals นำแสดงโดย ทอมมี ลี โจนส์, เวสลีย์ สไนปส์, โรเบิร์ต ดาวนีย์ จูเนียร์ กำกับการแสดงโดย สจ๊วต แบรด

**เรื่องย่อ**
มาร์ค เชอริแดน (เวสลีย์ สไนปส์) อดีตนาวิกโยธินผู้ผ่านสงครามพายุทะเลทรายถูกจับในข้อหาฆาตกรรมโดยที่ไม่ได้ทำผิด ขณะที่โบอิง 727 ที่ขนนักโทษทั้งหมดรวมทั้งมาร์ค เสียความควบคุมเพราะมีนักโทษคนหนึ่งแอบพกปืนปากกาขึ้นไปด้วย เครื่องบินตก ทำให้นักโทษหลายคนบาดเจ็บและหลบหนีไปได้ รวมทั้งมาร์คด้วย นั่นทำให้ ผู้ตรวจการสหรัฐ แซม เจอราร์ด (ทอมมี ลี โจนส์) ต้องออกปฏิบัติการอีกครั้งในการไล่ล่านักโทษบริสุทธิ์ที่ถูกกล่าวหาอย่างมาร์ค แต่กระนั้นมาร์คก็ยังเป็นบุคคลที่มีอันตรายเพราะเชี่ยวชาญศิลปะการต่อสู้ โดยมี จอห์น รอยซ์ (โรเบิร์ต ดาวนีย์ จูเนียร์) เจ้าหน้าที่คนใหม่ที่ถูกย้ายมาจากแผนกอื่นเข้าร่วมล่าด้วย แต่เบื้องหลังของรอยซ์ก็น่าเคลือบแคลง ก่อนที่ความรู้ทั้งหมดจะปรากฏในที่สุด

**เบื้องหลังและคำวิจารณ์**
U.S. Marshals เป็นภาพยนตร์ภาคต่อของ The Fugitive ภาพยนตร์แอ็คชั่นทริลเลอร์แนวไล่ล่าที่ประสบความสำเร็จอย่างมากที่ออกฉายในปี ค.ศ. 1993 ซึ่งนำแสดงโดย ทอมมี ลี โจนส์ และ แฮร์ริสัน ฟอร์ด สำหรับในภาคต่อนี้ ได้มีการเปลี่ยนตัวผู้กำกับจาก แอนดรูว์ เดวิส เป็น สจ๊วต แบรด ที่เคยมีผลงานมาก่อนหน้านี้กับภาพยนตร์แนวเดียวกัน คือ Executive Decision ในปี ค.ศ. 1996 ที่นำแสดงโดย เคิร์ต รัสเซล, ฮัลลี เบอร์รี และสตีเว่น ซีกัล ซึ่งได้รับคำชมว่าสนุกและตื่นเต้นแบบเดียวกับ Speed
สำหรับในภาพยนตร์เรื่องนี้ ตัวเอกคือ แซม เจอราร์ด หัวหน้าเจ้าหน้าที่ผู้ตรวจการสหรัฐ ที่นำแสดงโดย ทอมมี ลี โจนส์ ที่แสดงได้อย่างโดดเด่นมากในภาคก่อนหน้านี้
ในบทของนักโทษที่ถูกกล่าวหาที่หลบหนีจากการไล่ล่า ในภาคนี้ได้ เวสลีย์ สไนปส์ นักแสดงผิวสีผู้ชำนาญศิลปะการต่อสู้มารับบทนี้เช่นเดียวกับ แฮร์ริสัน ฟอร์ด ในบทของ ดร.ริชาร์ด คิมเบิล โดยมีฉากที่เป็นไฮไลต์คือ การกระโดดหนีจากดาดฟ้าบนตึกโหนเครนข้ามหลังรถไฟที่กำลังวิ่งด้วยความเร็วสูงไป เช่นเดียวกับ ฉากที่ริชาร์ด คิมเบิล กระโดดลงเขื่อนในภาคก่อนหน้านี้
ถึงแม้ภาพยนตร์จะมีหลายฉากที่น่าตื่นเต้นเช่นเดียวกับ The Fugitive แต่ทว่าได้รับเสียงวิจารณ์ในแง่ที่ไม่ดีเท่า เนื่องจากภาพยนตร์มีความยาวเกิน อีกทั้งการแสดงของเวสนีย์ สไนปส์ ก็ทำได้ไม่ดีเท่า ยิ่งโดยเฉพาะเมื่อต้องเข้าฉากประกบกับ ทอมมี ลี โจนส์ แล้วไม่สามารถแสดงบทบาทได้ทัดเทียมกันเลย
ซึ่งในเว็บไซต์IMDbได้ให้คะแนนภาพยนตร์เรื่องนี้ไป 6.2 ดาวจากทั้งหมด 10 ดาว

**อ้างอิง**
  ข้อมูลจากเว็บไซต์IMDb

**แหล่งข้อมูลอื่น**
  date=2009-12-08  ชมภาพยนตร์ทั้งหมดจากmthai
หมวดหมู่:ภาพยนตร์ที่ถ่ายทำในชิคาโก
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่มีฉากในรัฐเคนทักกี
หมวดหมู่:ภาพยนตร์ที่ถ่ายทำในรัฐเคนทักกี
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2541
หมวดหมู่:ภาพยนตร์ภาคต่อ
หมวดหมู่:ภาพยนตร์ที่มีฉากในชิคาโก
หมวดหมู่:ภาพยนตร์ที่สร้างจากภาพยนตร์ชุดทางโทรทัศน์
หมวดหมู่:ภาพยนตร์โลดโผน
หมวดหมู่:ภาพยนตร์ระดับพีจี-13
หมวดหมู่:ภาพยนตร์โดยวอร์เนอร์บราเธอร์ส
เด็กหญิงกำพร้าในสุสาน

เด็กหญิงกำพร้าในสุสาน (Orphan Girl at the Cemetery หรือ Young Orphan Girl in the Cemetery) เป็นภาพเขียนสีน้ำมันที่เขียนโดยเออแฌน เดอลาครัวซ์จิตรกรคนสำคัญชาวฝรั่งเศสของสมัยบาโรก ที่ปัจจุบันตั้งแสดงอยู่ที่พิพิธภัณฑ์ลูฟร์, ปารีสในประเทศฝรั่งเศส  
แม้ว่าจะเชื่อกันว่าเป็นงานร่างสีน้ำมันสำหรับงาน “การสังหารหมู่ที่คิออส” แต่ “เด็กหญิงกำพร้าในสุสาน” เองก็ยังถือกันว่าเป็นงานชิ้นเอก บรรยากาศในภาพเป็นบรรยากาศที่แสดงถึงความกลัวที่กำจายออกมาจากภาพ ดวงตาของสตรีอันในภาพหล่อด้วยน้ำตาขณะที่แหงนมองขึ้นไปอย่างประหวั่น ฉากหลังของภาพของบรรยากาศของความเศร้าหมอง ขณะที่ท้องฟ้าเป็นท้องฟ้ายามค่ำและลานที่ปราศจากผู้คน ภาษาร่างกายและเสื้อผ้าของเด็กสาวก่อให้ความรู้สึกของความโศรกเศร้า และความหวั่นไหว ที่รวมทั้งเสื้อที่ตกลงมาจากไหล่, มือขวาวางอย่างปล่อยๆ บนตัก เงาเหนือต้นคอ, ทางด้านขวาของร่างที่มืด และเสื้อที่มีสีเย็นและอ่อน สิ่งต่างๆ เหล่านี้รวมกันเข้าแล้วเน้นความรู้สึกสูญเสีย, ของความหวังอันไม่มีวันที่จะเป็นจริงขึ้นมาได้, ความโดดเดี่ยว และ การขาดความช่วยเหลือ ขณะที่สตรีสาวมองไปยังบุคคลที่เราไม่ทราบว่าเป็นใครทางขวาของภาพ
สำหรับเดอลาครัวซ์แล้ว สีเป็นสิ่งที่สำคัญที่สุดสำหรับการเขียนภาพ เพราะรสนิยมทางศิลปะและความเชื่อดังกล่าวเดอลาครัวซ์จึงไม่มีความอดทนที่จะสร้างรูปจำลองของสถาปัตยกรรมคลาสสิก เดอลาครัวซ์มีความนับถือและชื่นชมปีเตอร์ พอล รูเบนส์ และ ศิลปินเวนิส เดอลาครัวซ์ใช้สีอันมีสีสันและหัวเรื่องที่เขียนที่แปลก (exotic themes) ในการเขียนภาพ ที่มีแรงบันดาลใจมาจากสถานที่ต่างๆ ที่มีผลในงานเขียนที่วาววามและเต็มไปด้วยพลัง

**อ้างอิง**


**ดูเพิ่ม**
 เออแฌน เดอลาครัวซ์- บาโรก- ภาพชีวิตประจำวัน- จิตรกรรมยุคทองของเนเธอร์แลนด์
หมวดหมู่:เออแฌน เดอลาครัวซ์
หมวดหมู่:จิตรกรรมในคริสต์ทศวรรษ 1820
หมวดหมู่:ภาพเหมือน
หมวดหมู่:จิตรกรรมสีน้ำมัน
หมวดหมู่:งานสะสมของพิพิธภัณฑ์ลูฟวร์
หนูขนเสี้ยนเขาหินปูน

หนูขนเสี้ยนเขาหินปูน (ชื่อวิทยาศาสตร์: Niviventer hinpoon; อังกฤษ: Limestone rat) เป็นสปีชีส์ของสัตว์ฟันแทะในวงศ์ Muridae อาศัยในถ้ำหินปูน พบในประเทศไทยเพียงแห่งเดียวเท่านั้น ในจังหวัดอุทัยธานี, สระบุรี และลพบุรี
สถานภาพปัจจุบันตามบัญชีแดงของสหภาพเพื่อการอนุรักษ์ธรรมชาติว่าเป็นสัตว์ใกล้ถูกคุกคาม ในประเทศไทยจัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พ.ศ. 2535

**ประวัติ**
ถูกค้นพบครั้งแรกโดย William A. Neill เมื่อ พ.ศ. 2516 จับได้ในบริเวณเขาหินปูน บริเวณพุน้ำตก อำเภอแก่งคอย จังหวัดสระบุรี หลังจากนั้นอีก 2 ปี นายส่งศักดิ์ เย็นบุตร สามารถจับหนูตัวเมีย 1 ตัว ได้จากถ้ำเขาหินปูน บริเวณวัดถ้ำพระธาตุ อำเภอเมือง จังหวัดลพบุรี ในปี พ.ศ. 2518 
ปัจจุบันตัวอย่างต้นแบบแรกของหนูขนเสี้ยนเขาหินปูน หมายเลข 54-3988 ได้เก็บรักษาไว้ที่ศูนย์รวบรวมตัวอย่างอ้างอิงทางชีววิทยา สถาบันวิจัยวิทยาศาสตร์และเทคโนโลยีแห่งประเทศไทย

**ลักษณะ**
หนูขนเสี้ยนเขาหินปูนมีขนแข็งขึ้นแซมบนลำตัวทางด้านหลัง ขนด้านหลังสีเทาอมเหลือง ด้านท้องสีเทา มีนม 4 คู่ หางสองสี ด้านบนสีดำและด้านล่างสีขาว หางยาวเท่า ๆ กับความยาวของลำตัวและหัวรวมกัน

**อ้างอิง**
 Baillie, J. 1996.   Niviventer hinpoonfix-attempted=yes .    2006 IUCN Red List of Threatened Species.   Downloaded on 19 July 2007.
*Musser, G. G. and M. D. Carleton. 2005. Superfamily Muroidea. Pp. 894-1531 in Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.

**แหล่งข้อมูลอื่น**
หมวดหมู่:วงศ์ย่อยหนู
หมวดหมู่:สัตว์ที่พบในประเทศไทย
หมวดหมู่:สิ่งมีชีวิตเฉพาะถิ่น
หมวดหมู่:สัตว์ป่าคุ้มครอง
วันปลดปล่อย

วันปลดปล่อย คือวันสำคัญวันหนึ่งของหลายประเทศ ซึ่งถือว่าเป็นวันที่ได้รับอิสรภาพ เป็นวันที่เกิดการเปลี่ยนแปลงภายในประเทศ อาทิการปฏิวัติ เช่นในคิวบา หรือสิ้นสุดการยึดครองทางทหารโดยรัฐอื่น อย่างใดอย่างหนึ่ง คล้ายกับวันเอกราชแต่ต่างกันที่ วันเอกราชถือเป็นวันที่แยกตัวออกเป็นอีกประเทศหนึ่ง ในขณะที่วันปลดปล่อยมิได้แยกประเทศ หรืออาจรวมประเทศ
หมวดหมู่:วันสำคัญ
*
กบอกหนาม

กบอกหนาม (อังกฤษ: Spiny-breasted Giant Frog, ชื่อวิทยาศาสตร์: Paa fasciculispina) เป็นกบชนิดหนึ่งในวงศ์กบนา (Ranidae) พบในประเทศกัมพูชาและประเทศไทย จัดเป็นสัตว์ป่าคุ้มครองตามบัญชีรายชื่อสัตว์ป่าคุ้มครอง พ.ศ. 2546

**ประวัติ**
กบอกหนามมีการค้นพบในวันที่ 5 กรกฎาคม พ.ศ. 2504 และได้รับการตั้งชื่อวิทยาศาสตร์ในปี พ.ศ. 2513 โดยผู้เชี่ยวชาญชาวอเมริกัน ดร.โรเบิร์ต อิงเกอร์ แห่งพิพิธภัณฑ์ฟิลด์ ชิคาโก สหรัฐอเมริกา ต่อมาได้มีการเปลี่ยนชื่อสกุลจากเดิม Rana ไปเป็น Paa และ Quasipaa ตามลำดับ
ปัจจุบัน ตัวอย่างต้นแบบแรกหมายเลข 513-1385 เก็บรักษาไว้ที่ศูนย์รวบรวมตัวอย่างอ้างอิงทางชีววิทยา สถาบันวิจัยวิทยาศาสตร์และเทคโนโลยีแห่งประเทศไทย

**ลักษณะ**
กบชนิดนี้มีรูปร่างโดยทั่วไปคล้ายคลึงกับคางคก โดยมีผิวหนังหยาบ ขรุขระเป็นสันและปุ่ม ลำตัวสีเขียว น้ำตาลจนถึงสีดำ มีจุดประสีน้ำตาลทั่วตัว ในฤดูผสมพันธุ์กบตัวผู้จะมีกลุ่มหนามแหลมสีดำ กลุ่มละ 5-10 อัน กระจายกันอยู่บนแผ่นอกและใต้คาง เมื่อสิ้นฤดูผสมพันธ์หนามเหล่านี้จะหลุดหายไป เหลือเพียงรอยสีคล้ำๆ ตรงตำแหน่งเดิม นิ้วเท้ามีแผ่นหนังยึดอยู่เต็มตลอดนิ้ว และปลายนิ้วเท้ายังขยายพองออกกว้างราวสองเท่าของความกว้างนิ้ว

**ถิ่นอาศัยและการกระจายพันธุ์**
กบอกหนามชอบอาศัยอยู่ใน บริเวณที่ชื้น ตามริมลำธารที่มีน้ำไหลแรงในระดับความสูง 200-800 เมตรจากระดับน้ำทะเล วางไข่ใต้ก้อนหินใหญ่ริมลำธาร กบขนาดใหญ่จะอาศัยอยู่ในบริเวณลำธารกว้าง หรือรอบแอ่งน้ำตก ลูกกบขนาดเล็กชอบ เกาะอยู่บนก้อนหินติดกับระดับน้ำ ตามริมลำธารเล็ก ๆ ที่มีกระแสน้ำไหลเอื่อย กบอกหนามออกหากินในเวลากลางคืน ผสมพันธุ์ในฤดูหนาว ประมาณเดือนพฤศจิกายนถึงธันวาคม
พบเฉพาะเฉพาะในบริเวณแคบ ๆ ตั้งแต่บริเวณทิศตะวันออกเฉียงใต้ของไทย โดยอาศัยอยู่ในเขตรักษาพันธุ์สัตว์ป่าเขาสอยดาว ในจังหวัดจันทบุรี ไปจนถึงเทือกเขาบรรทัดทางทิศตะวันตกเฉียงใต้ของกัมพูชา

**อ้างอิง**
หมวดหมู่:วงศ์กบนา
หมวดหมู่:สัตว์ป่าคุ้มครอง
หมวดหมู่:สิ่งมีชีวิตเฉพาะถิ่น
วิกิพีเดีย:เสนอบทความคุณภาพ/ค้างคาวคุณกิตติ

=== ค้างคาวคุณกิตติ**
ค้างคาวคุณกิตติ ถูกเสนอเมื่อ 17 มีนาคม พ.ศ. 2553 และจะได้รับการพิจารณาภายในวันที่ 31 มีนาคม พ.ศ. 2553
*ค้างคาวคุณกิตติเป็นบทความคุณภาพในวิกิภาษาอังกฤษทั้งที่ไม่มีรูปประกอบ จึงเห็นว่าน่าจะเป็นบทความคุณภาพในภาษาไทยได้เช่นกันเพราะเนื้อหาครบถ้วนเพียงพอแล้ว จึงทำการเสนอเป็นบทความคุณภาพครับ
 เสนอชื่อโดย Chale yan
สนับสนุน 
# สนับสนุน --Sry85 13:19, 20 มีนาคม 2553 (ICT)
#
คัดค้าน
#
#
เสนอแนะการปรับปรุง
# ควรเพิ่มเนื้อหา+รูปหน่อยครับ --Jo Shigeru  15:10, 17 มีนาคม 2553 (ICT)
#*เนื้อหามากกว่าบทความในวิกิengนิดหน่อย ส่วนรูปวิกิengก็ไม่มีครับ+ผมไม่สามารถหารูปที่ไม่ละเมิดลิขสิทธิได้--Chale yan 16:47, 17 มีนาคม 2553 (ICT)
# นอกเรื่องหน่อยนะ ค้างคาวคุณกิตติ มันเกี่ยวอะไรกับ สุวิทย์ คุณกิตติ --Pitt 00:02, 26 มีนาคม 2553 (ICT)
#*ไม่ได้เกี่ยวอะไรด้วยเลยครับ คำว่าคุณกิตติหมายถึงคุณ กิตติ ทองลงยา ผู้ค้นพบเลยได้ชื่อวิทยาศาสตร์ตามนามสกุลเพื่อเป็นเกียรติ แต่คนไทยเรียกตามชื่อผู้คนพบว่าค้างคาวกิตติและค้างคาวคุณกิตติ --Chale yan 06:39, 26 มีนาคม 2553 (ICT)